The Joshua Tree Tour 2017
The Joshua Tree Tour 2017 ha estat una gira de concerts de la banda irlandesa de rock U2, duta a terme al llarg de l'any 2017 per a commemorar el 30è aniversari de l'edició, l'any 1987, del disc "The Joshua Tree", mític àlbum de la banda. La gira visità estadis durant el 2017 en dues parts: Amèrica del Nord de maig a juliol, i Europa de juliol a agost. La banda tocà l'àlbum complet en cada concert de la gira, incloent-hi la primera actuació en viu de la cançó "Red Hill Mining Town". La gira va ser anunciada el 9 de gener de 2017. Les entrades anticipades van començar a vendre's l'11 de gener de 2017 per als subscriptors de U2.com, abans de sortir a la venda general el 16 de gener (per als concerts europeus) i el 17 de gener (per als nord-americans). Com a part de la gira, U2 van ser els caps de cartell del Bonnaroo Music Festival a Manchester (Tennessee) al mes de juny.